CELEX: 62019TN0848
Language: bg
Date: 2020-06-04 00:00:00
Title: Дело T-848/19: Жалба, подадена на 4 юни 2020 г. — HS/Комисия

17.8.2020   
            
            
               BG
            
            
               Официален вестник на Европейския съюз
            
            
               C 271/39
            
         
      Жалба, подадена на 4 юни 2020 г. — HS/Комисия
      (Дело T-848/19)
      (2020/C 271/50)
      Език на производството: английски
      
         Страни
      
      
         Жалбоподател: HS (представители: L. Levi и A. Champetier, lawyers)
      
         Ответник: Европейска комисия
      
         Искания
      
      Жалбоподателят моли Общия съд:
      
                  —
               
               
                  да отмени решението от 12 март 2019 г. за уволнение на жалбоподателя в края на изпитателния срок,
               
            
                  —
               
               
                  да отмени в съответстващата му част решението от 10 октомври 2019 г., с което се отхвърля жалбата на жалбоподателя,
               
            
                  —
               
               
                  да присъди обезщетение за неимуществените вреди, претърпени от жалбоподателя, които могат да бъдат оценени по справедливост на 15 000 EUR,
               
            
                  —
               
               
                  да осъди ответника да заплати всички съдебни разноски.
               
            
         Основания и основни доводи
      
      Жалбоподателят изтъква следните основания в подкрепа на жалбата.
      
                  1.
               
               
                  Първо основание: нарушение на принципа за недопускане на дискриминация, основана на увреждане, и на задължението за предоставяне на подходящо настаняване, нарушение на член 21 от Хартата, Конвенцията на ООН за правата на хората с увреждания и на член 1, буква г) от Правилника за длъжностните лица, и нарушение на задължението за полагане на грижа.
               
            
                  2.
               
               
                  Второ основание: нарушение на член 34 от Правилника за длъжностните лица, а именно, нарушение на надлежните условия на изпитателния срок, липса на указания, липса и несигурност на целите, нарушение на правото на изслушване и явни грешки в преценката.
               
            
                  3.
               
               
                  Трето основание: по искането за обезщетение жалбоподателят излага виновното поведение на ответника, претърпяната вреда и връзката между виновното поведение и вредата.